# Ione Belarra Urteaga

Ione Belarra Urteaga (Pamplona, 25 de setembre de 1987) és una política i psicòloga espanyola, ministra de Drets Socials i Agenda 2030 del Govern d'Espanya (2021-2023). És secretària general de Podem des del 13 de juny de 2021.
Membre del consell ciutadà estatal de Podem, ha estat diputada per Navarra de les XI, XII, XIII i XIV legislatures del Congrés dels Diputats. Abans de ser ministra, havia estat portaveu adjunta del grup confederal d'Unides Podem i Secretària d'Estat per a l'Agenda 2030.

## Trajectòria

El novembre de 2014, va accedir al Consell Ciutadà Estatal de Podem, després de la votació en primàries. Va ser nomenada responsable de l'àrea de Drets Humans, Civisme i Diversitat.
Va ocupar el primer lloc per la circumscripció electoral de Navarra de Podem per a les eleccions generals espanyoles del 20 de desembre de 2015; i va aconseguir un escó en el Congrés dels Diputados. Posteriorment va ser escollida vocal suplent de la Diputació Permanent i membre suplent de la Delegació espanyola en l'Assemblea de la Unió Interparlamentària (UIP).
En les eleccions generals de 2016 va tornar a encapçalar la llista de Podem per Navarra i va obtenir un escó en la XII Legislatura Espanyola al Congrés dels Diputats.
El 12 de febrer de 2017 torna a ser escollida en primàries com a Consellera ciutadana estatal de Podem. El 18 de febrer de 2017 va ser nomenada portaveu adjunta del grup confederal Unidos Podemos al Congrés dels Diputats. Així mateix, passa a formar part del grup de tècnics i experts que conformen l'«assaig general del futur govern» o «govern a l'ombra» de Podem.
L'any 2018 participà en el llibre La España de Abel. 40 jóvenes españoles contra el cainismo en el 40 aniversario de la Constitución Española, un assaig en el qual 40 joves valoren l'"Espanya democràtica i les diferents maneres de viure la identitat nacional", coincidint amb el 40 aniversari de la Constitució Espanyola de 1978.

### Ministre de Drets Socials i Agenda 2030

Fou nomenada ministre de Drets Socials i Agenda 2030 del primer govern de coalició d'Unides Podem i el PSOE quan Pablo Iglesias va deixar els càrrecs per ser el candidat de Podem a les eleccions autonòmiques de la Comunitat de Madrid de 2021.

### Secretària general de Podem

El 13 de juny de 2021 és escollida nova secretària general de Podem, substituint Iglesias, que va dimitir després que els partits de dretes sumessin majoria absoluta a les eleccions a l'Assemblea de Madrid,

## Obres

Publicacions i col·laboracions:
* 2013 - Does Living with Mean Living Together? An in-Depth Analysis of Coexistence in Host Homes for sub-Saharan Population in the City of Madrid
* 2013 - Experiencia: Geografías de la adolescencia en el área de Madrid
* 2013 - Hacia la educación intercultural: Un largo camino de ida y vuelta.: En A. Manzanares (coord.) Temas educativos en el punto de mira (pp. 160-186). Madrid: Wolters Kluwer
* 2014 - Construcción de subjetividades en tiempos de emprendimiento
* 2014 - Repensando el proceso: propuestas críticas para la educación social desde la perspectiva socio-constructivista Revista Educación Social, Nº19
* 2014 - Modernisation of Higher Education in Europe : access, retention and employability. Brussels : EACEA.
* 2014 - Aprendizaje de la ciudadanía y participación Mata, P.; Ballesteros, B. y Gil Jaurena,I.
* 2018 - La España de Abel : 40 jóvenes españoles contra el cainismo en el 40 aniversario de la Constitución Española. 1ª. Barcelona: Ediciones Deusto, 2018, p. 216. ISBN 978-84-234-2973-8.

## Referències

* ↑ Rodríguez, Miguel Ángel. «Els reptes de Belarra com a futura secretària general de Podem», 12-06-2021. [Consulta: 13 juny 2021].
* ↑ «Ione Belarra, nueva secretaria general de Podemos con el 88,7% de los votos». [Consulta: 13 juny 2021].
* ↑ «La Moncloa. Ione Belarra Urteaga». [Consulta: 28 abril 2021].
* ↑ «La navarra Ione Belarra, en la dirección de Podemos» (en castellà), 16-11-2014. [Consulta: 13 juliol 2017].
* ↑ «Esta es la lista de miembros de la nueva dirección de Podemos» (en castellà), 15-11-2014. [Consulta: 13 juliol 2017].
* ↑ «Así es el equipo de Pablo Iglesias para ganar las elecciones generales» (en castellà), 13-11-2015. [Consulta: 13 juliol 2017].
* ↑ «Listado de los diputados electos en los comicios de hoy - Lunes, 21 de diciembre de 2015 (01:59)» (en castellà). El Confidencial. Arxivat de l'original el 2016-01-18. [Consulta: 13 juliol 2017].
* ↑ «Ione Belarra Congreso de los Diputados» (en castellà). Congreso de los Diputados. [Consulta: 13 juliol 2017].
* ↑ «Resultados votaciones de Vistalegre II» (en castellà), 12-02-2017. [Consulta: 13 juliol 2017].
* ↑ «La diputada navarra Ione Belarra, portavoz adjunta de Podemos en el Congreso» (en castellà). El Diario de Noticias de Navarra, 18-02-2017. Arxivat de l'original el 2017-06-18 [Consulta: 13 juliol 2017].
* ↑ «El ‘gobierno en la sombra’ de Podemos, uno a uno» (en castellà). [Consulta: 13 juliol 2017].
* ↑ Jiménez Torres, David «Jóvenes contra el cainismo: "Nacer en la España de 1978 sólo se puede lamentar desde la frivolidad"». EL ESPAÑOL, 18-10-2018 [Consulta: 13 juny 2021].
* ↑ «Ione Belarra, nova secretària general de Podem en substitució de Pablo Iglesias». 324, 13-06-2021 [Consulta: 13 juny 2021].
* ↑ 324cat. «Pablo Iglesias deixa la política després "de la victòria de la dreta trumpista" a Madrid», 04-05-2021. [Consulta: 4 maig 2021].